Rektor på Aalborg Universitet Finn Kjærsdam stopper. Det fremgår af dagsordenen for universitetets bestyrelsesmøde 17. juni. Af dagsordenen fremgår det, at Aalborg Universitet forventer at være klar til at offentliggøre Finn Kjærsdams afløser i februar 2014 og at denne tiltræder sin stilling 1. maj. Finn Kjærsdams kontrakt med universitetet udløber næste år, og på grund af sin alder vil denne ikke blive forlænget. Finn Kjærsdam tiltrådte som rektor 1. maj 2005 og ni år senere overlader han altså pladsen til sin afløser. Han har været på Aalborg Universitet siden 1975 og han var indtil 2005 dekan på det teknisk-naturvidenskabelige fakultet. Han er født i 1943 i Roskilde.

Referat:
Finn Kjærsdam skal afløses af ny rektor om et år.